Vitézvirág
A vitézvirág vagy tornyos sisakoskosbor, tornyos vitézvirág (Anacamptis pyramidalis) a kosborfélék családjába tartozó, főleg Délnyugat-Európában elterjedt, feltűnő virágzatú orchideafaj.

Nemzetségének a típusfaja.

Megjelenése 
A vitézvirág 15–50 cm magas, lágyszárú, évelő növény. A föld alatt két megnyúlt ovális alakú gumója van, amely a többi kosborfajhoz hasonlóan gombákkal áll gyökérkapcsoltságban. Alsó levelei szálas-lándzsásak, párhuzamos erezetűek, maximum 25 cm hosszúak. A szárlevelei jóval rövidebbek, nem feltűnőek. Szára egyenes, felálló, nem elágazó.

Június-júliusban virágzik (Dél-Európában már március végén-áprilisban). Feltűnő tömött fürtvirágzata kezdetben rövid, hegyes kúp alakú, amely fokozatosan megnyúlik és végén kihegyesedő henger vagy tojásdad formát vesz fel. Apró virágainak színe a rózsaszíntől a bíborvörösig terjedhet, ritkán fehér. A virág mézajka háromkaréjú, mélyen bemetszett, karéjok épszélűek, tojásdadok. A két oldalsó karéj tövénél kis fülszerű függelék látható. A virágok hátsó részén 1,5 cm hosszú, fonálszerű, lelógó sarkantyú található. A virágokat nappali és éjjeli lepkék, valamint poszméhek porozzák be, amelyek hosszú pödörnyelvükkel elérik a sarkantyúban tárolt nektárt.

Termése toktermés.

Kromoszómaszáma 2n=36.

Elterjedése és termőhelye
Európában (főleg Délnyugat-Európában, Közép-Európában ritka), Észak-Afrikában és Nyugat-Ázsiában honos. Magyarországon többek közt a Keszthelyi-fennsíkon, valamint a Bükk-vidéken fordul elő.

Láprétek, sztyepprétek, sziklagyepek lakója a tengerparti dűnéktől 2000 méter magasságig. A meszes talajt részesíti előnyben; elviseli a lúgos kémhatású talajt is. Napigényes.

A népi gyógyászatban kiszárított és összetört gumóját rendkívül táplálónak tartották és gyerekeknek és lábadozó betegeknek adták. Ezenkívül gyulladáscsökkentő hatással is rendelkezik.

Magyarországon védett, természetvédelmi értéke 10 000 Ft.

Változatai 

Anacamptis pyramidalis var. pyramidalis
Anacamptis pyramidalis var. urvilleana (Sommier & Caruana) Schltr.

Jegyzetek

Források 
Anacamptis pyramidalis (L.) RICH. Vitézvirág TERRA Alapítvány
Anacamptis pyramidalis vitézvirág Kincsesbánya vadvirágai 
Anacamptis pyramidalis - (L.)Rich. Plants for a Future
Anacamptis pyramidalis - Pyramidal Orchid First Nature
Anacamptis pyramidalis (L.) Rich. Plants of the World Online

Kapcsolódó cikkek 
Magyarországon védett és fokozottan védett növények listája

Növényfajok
Anacamptis
Magyarországon védett növények
Európa növényvilága
A vitézvirág vagy tornyos sisakoskosbor , tornyos vitézvirág ( Anacamptis pyramidalis ) a kosborfélék családjába tartozó , főleg Délnyugat-Európában elterjedt , feltűnő virágzatú orchideafaj. Nemzetségének a típusfaja . Megjelenése A vitézvirág50 cm magas , lágyszárú , évelő növény . A föld alatt két megnyúlt ovális alakú gumója van , amely a többi kosborfajhoz hasonlóan gombákkal áll gyökérkapcsoltságban . Alsó levelei szálas-lándzsásak , párhuzamos erezetűek , maximumcm hosszúak . A szárlevelei jóval rövidebbek , nem feltűnőek . Szára egyenes , felálló , nem elágazó . Június-júliusban virágzik ( Dél-Európában már március végén-áprilisban ) . Feltűnő tömött fürtvirágzata kezdetben rövid , hegyes kúp alakú , amely fokozatosan megnyúlik és végén kihegyesedő henger vagy tojásdad formát vesz fel . Apró virágainak színe a rózsaszíntől a bíborvörösig terjedhet , ritkán fehér . A virág mézajka háromkaréjú , mélyen bemetszett , karéjok épszélűek , tojásdadok . A két oldalsó karéj tövénél kis fülszerű függelék látható . A virágok hátsó részén5 cm hosszú , fonálszerű , lelógó sarkantyú található . A virágokat nappali és éjjeli lepkék , valamint poszméhek porozzák be , amelyek hosszú pödörnyelvükkel elérik a sarkantyúban tárolt nektárt . Termése toktermés . Kromoszómaszáma=36 . Elterjedése és termőhelye Európában ( főleg Délnyugat-Európában , Közép-Európában ritka ) , Észak-Afrikában és Nyugat-Ázsiában honos . Magyarországon többek közt a Keszthelyi-fennsíkon , valamint a Bükk-vidéken fordul elő . Láprétek , sztyepprétek , sziklagyepek lakója a tengerparti dűnéktőlméter magasságig . A meszes talajt részesíti előnyben ; elviseli a lúgos kémhatású talajt is . Napigényes . A népi gyógyászatban kiszárított és összetört gumóját rendkívül táplálónak tartották és gyerekeknek és lábadozó betegeknek adták . Ezenkívül gyulladáscsökkentő hatással is rendelkezik . Magyarországon védett , természetvédelmi értéke000 Ft . Változatai Anacamptis pyramidalis var . pyramidalis Anacamptis pyramidalis var. urvilleana ( Sommier & Caruana ) Schltr . Jegyzetek Források Anacamptis pyramidalis ( L. ) RICH. Vitézvirág TERRA Alapítvány Anacamptis pyramidalis vitézvirág Kincsesbánya vadvirágai Anacamptis pyramidalis - ( L.) Rich . Plants for a Future Anacamptis pyramidalis - Pyramidal Orchid First Nature Anacamptis pyramidalis ( L. ) Rich . Plants of the World Online Kapcsolódó cikkek Magyarországon védett és fokozottan védett növények listája Növényfajok Anacamptis Magyarországon védett növények Európa növényvilága